Ved Retten i Aalborg blev en 22-årig mand tirsdag varetægtsfængslet i fire uger, sigtet for indbrud og forsøg på indbrud. Det oplyser anklager ved Nordjyllands Politi, Eva Madsen. Indbruddene foregik i starten af oktober i år, hvor den 22-årige mand på en skole i Aalborg stjal computere til en værdi af cirka 21.000 kroner. Ligeledes forsøgte han at begå indbrud i en genbrugsbutik i Aalborg. Manden er tidligere gentagne gange blevet straffet for lignende sager. I retten tirsdag nægtede han sig skyldig og har kæret fængslingen.

Referat:
En 22-årig mand er blevet varetægtsfængslet i fire uger for indbrud og forsøg på indbrud.